
ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO PERLEISTI NUOSAVYBĖS TEISE PRIKLAUSANTĮ PASTATĄ-SANDĖLĮ ŽEMĖS SKLYPE GAMYBOS G. 5A, ŠIAULIŲ MIESTE

2024 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Lietuvos Respublikos civilinio kodekso 6.394 straipsnio 1 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimo Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ 1 punktu, 2 punktu, atsižvelgdama į A. Z., S. Z., S. P. ir G. P. 2024-05-03 prašymą (registracijos DVS „Avilys“ Nr. GP-518), Šiaulių miesto savivaldybės taryba nusprendžia:
1. Pritarti, kad A. Z., S. Z., S. P. ir G. P. perleistų nuosavybės teise priklausantį pastatą – sandėlį (unikalus Nr. 2994-6002-6050) (toliau – Pastatas) 5F1p (unikalus Nr. 2994-6002-6050), esantį suformuotame 0,0846 ha ploto valstybinės žemės sklype (unikalus Nr. 2901-0002-0071, kadastro Nr. 2901/0005:469) adresu Gamybos g. 5A, Šiaulių mieste.
2. Nustatyti, kad:
2.1. įvykus sandoriui, Pastato įgijėjas dėl valstybinės žemės sklypo pirkimo turi teisę kreiptis į Nacionalinę žemės tarnybą prie Aplinkos ministerijos, o dėl valstybinės žemės sklypo nuomos sutarties sudarymo gali kreiptis į Šiaulių miesto savivaldybę;
2.2. šis pritarimas galioja vienus metus nuo jo išdavimo dienos.
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

